Case ID: 1114728
Sentence 1: Bundan başqa, o, 2009-cu ildə faktiki ailə qurmaqla 2013-cü ildə nikahlarını rəsmiləşdirdiyi arvadı Zərərçəkmiş şəxs1 nikahın pozulması üçün Kürdəmir rayon məhkəməsinə iddia ərizəsi verməsində, eləcə də başqa kişilərlə münasibətinin olmasında baldızı Zərərçəkmiş şəxs2 səbəbkar olmasını düşünərək, hər ikisindən qisas alıb öldürmək qərarına gəlib, 02 sentyabr 2019-cu il tarixdə saat 20 radələrində arvadı Zərərçəkmiş şəxs1 baldızı Zərərçəkmiş şəxs2 ilə birlikdə yaşadığı, sonuncuya məxsus olub Binəqədi rayonu, Binəqədi şossesi, döngə 4 ünvanında yerləşən nömrəsiz fərdi yaşayış evinə gələrək, sonuncuların həmin vaxt evdə olmadıqlarını bildiyi üçün mənzilə daxil olub onları gözləməklə əlverişli imkan olduğu şəraitdə cinayətkar niyyətini həyata keçirməyi planlaşdırıb, Azərbaycan Respublikasının qanunları ilə müəyyən edilmiş əsaslar olmadan Zərərçəkmiş şəxs2 məxsus həmin mənzilə sonuncunun iradəsinə zidd olaraq daxil olmaqla mənzil toxunulmazlığını pozmuş, mənzilə daxil olduqdan sonra evdə olan mətbəx bıçağı və əvvəllər həmin mənzildə təmir işləri üçün istifadə etdiyi çəkiçi götürüb silahlanaraq mətbəxdə qarşısı pərdə ilə örtülmüş dolabda gizlənib pusquda durmaqla arvadı Zərərçəkmiş şəxs1 və baldızı Zərərçəkmiş şəxs2 gəlmələrini gözləmiş, sonuncular mənzilə daxil olduqdan bir qədər sonra istirahət etməkdən ötrü yatmaq üçün istifadə edilən divana uzandıqlarına əmin olduqdan sonra, hər ikisini yuxarıda qeyd edilən səbəblərlə görə qisas almaq üçün qəsdən öldürmək məqsədilə gizləndiyi yerdən çıxıb əlində çəkic və bıçaqla sonunculara hücum edib, əlindəki bıçaqla bacısı Zərərçəkmiş şəxs2 gözü qarşısında, sonuncunun öldürülməməsi üçün etdiyi yalvarışlarına məhəl qoymadan, müstəsna dərəcədə qəddarlıq və rəhmsizlik nümayiş etdirərək xüsusi amansızlıqla Zərərçəkmiş şəxs1 zərbələr vurmaqla sol yanaq nahiyəsinin və sol bud nahiyəsinin kəsilmiş yaraları kimi dərəcəsinə görə sağlamlığın qısa müddətə pozulmasına səbəb olan sağlamlığa yüngül zərərvurmaya aid, sol bazu nahiyəsinin bazunun ikibaşlı əzələsinin tam kəsilməsi ilə müşaiyət olunan dəlib-keçən deşilmiş-kəsilmiş yarası və sol əlin İİ, İİİ, İV barmaqlarının falanqalararası oynaqlarda hərəkət məhdudluğu ilə müşaiyət olunan kəsilmiş yaraları kimi dərəcəsinə görə sağlamlığın uzun müddət pozulmasına səbəb olan sağlamlığa az ağır zərər vurmaya aid, döş qəfəsinin sol yarısının döş boşluğuna nüfuz edərək sol ağciyərin aşağı payının, perikardın zədələnməsi və hemopnevmotoraksla müşaiyət olunan deşilmiş-kəsilmiş yarası, qarının sol yarısının qarın boşluğuna nüfuz edərək mədənin serozasının və böyük piyliyin zədələnməsi ilə müşaiyət olunan deşilmişkəsilmiş yaraları kimi dərəcəsinə görə həyat üçün təhlükəli olan sağlamlığa ağır zərər vurmaya aid xəsarətlər yetirmiş, həmçinin Zərərçəkmiş şəxs2 isə bacısı Zərərçəkmiş şəxs1 gözü qarşısında sonuncunun öldürülməməsi üçün etdiyi yalvarışlarına məhəl qoymadan, müstəsna dərəcədə qəddarlıq və rəhmsizlik nümayiş etdirərək xüsusi amansızlıqla bıçaq və çəkiclə zərbələr vuraraq sağ çiyin qurşağı nahiyəsinin, burun belinin sol said nahiyəsinin, sağ bud nahiyəsinin və sağ ayağın 5 ədəd səthi kəsilmiş yaraları, sol bazu nahiyəsinin qançırları, sağ diz oynağı nahiyəsinin sıyrığı kimi dərəcəsi təyin edilməyən, sol bazu oynağı nahiyəsinin, sol süd vəzisinin və döş qəfəsinin 4 ədəd daxilə nüfuz etməyən deşilmiş-kəsilmiş yaraları, sol bazu nahiyəsinin dəlib-keçən deşilmişkəsilmiş yarası və sol said nahiyəsinin kəsilmiş yarası kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid, ölümlə birbaşa səbəbli əlaqəsi olan baş beyinin travmatik ödemi, baş beyinin yumşaq qişaları altına, mədəciklərinə qansızma və sağ təpə sümüyünün basılmış sınığı ilə müşaiyət olunan təpənahiyəsinin 3 ədəd əzilmiş-cırılmış yarası, döş qəfəsinin sol-yan səthinin döş boşluğuna nüfuz edərək diafraqmanı zədələyib qarın boşluğuna keçən deşilmiş-kəsilmiş yarası, qarının sol yarısının-epiqastral nahiyənin daxilə nüfuz edərək, böyük piyliyi, mədəni, 12 barmaq bağırsağı və Treys bağını zədələyən deşilmiş-kəsilmiş yarası kimi hər biri ayrıayrılıqda həyat üçün təhlükəli olan sağlamlığa ağır zərər vurmaya aid xəsarətlər yetirməklə xüsusi amansızlıqla qəsdən öldürmüş, Zərərçəkmiş şəxs1 isə hadisə zamanı aktiv müqavimət göstərməsi və vaxtında ixtisaslı tibbi yardım göstərilməklə həyatı xilas edildiyindən öz iradəsindən aslı olmayan səbəblərə görə sonuncunu qəsdən öldürməyə yönəlmiş cinayət əməlini başa çatdıra bilməyərək, iki şəxsi xüsusi amansızlıqla qəsdən öldürməyə, yəni qəsdən həyatdan mərhum etməyə cəhd etmişdir.